CELEX: C2005/330/14
Language: el
Date: 2005-12-24 00:00:00
Title: Υπόθεση C-363/05: Αίτηση για την έκδοση προδικαστικής αποφάσεως που υπέβαλε το VAT and Duties Tribunals, London με διάταξη της  19ης Σεπτεμβρίου 2005  στην υπόθεση 1) J.P. Morgan Fleming Claverhouse Investment Trust plc 2) The Association of Investment Trust Companies κατά Commissioners of HM Revenue and Customs

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 330/7
            
         Αίτηση για την έκδοση προδικαστικής αποφάσεως που υπέβαλε το VAT and Duties Tribunals, London με διάταξη της 19ης Σεπτεμβρίου 2005 στην υπόθεση 1) J.P. Morgan Fleming Claverhouse Investment Trust plc 2) The Association of Investment Trust Companies κατά Commissioners of HM Revenue and Customs
   (Υπόθεση C-363/05)
   (2005/C 330/14)
   Γλώσσα διαδικασίας: η αγγλική
   Με διάταξη της 19ης Σεπτεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 26 Σεπτεμβρίου 2005, το VAT and Duties Tribunals, London, στο πλαίσιο της διαφοράς μεταξύ 1) J.P. Morgan Fleming Claverhouse Investment Trust plc, 2) The Association of Investment Trust Companies και Commissioners of HM Revenue and Customs, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Καλύπτει η φράση «αμοιβαία κεφάλαια» του άρθρου 13Β, στοιχείο δ', σημείο 6 της έκτης οδηγίας (1) τους οργανισμούς επενδύσεων ανοικτού τύπου όπως είναι οι ITC;
            
         
               2.
            
            
               Αν η απάντηση στο πρώτο ερώτημα είναι καταφατική, η φράση «όπως ορίζονται από τα κράτη μέλη» από το άρθρο 13Β, στοιχείο δ', σημείο 6:
               
                           α)
                        
                        
                           επιτρέπει στα κράτη μέλη να ορίσουν ότι ορισμένα «αμοιβαία κεφάλαια» εντός της δικαιοδοσίας τους εμπίπτουν στην απαλλαγή των υπηρεσιών διαχειρίσεως ενώ άλλα αποκλίνονται από την απαλλαγή, ή
                        
                     
                           β)
                        
                        
                           σημαίνει ότι τα κράτη μέλη οφείλουν να προσδιορίσουν τους οργανισμούς εντός της δικαιοδοσίας τους που εμπίπτουν στον ορισμό των «αμοιβαίων κεφαλαίων» και ότι η απαλλαγή καλύπτει όλους αυτούς τους οργανισμούς;
                        
                     
         
               3.
            
            
               Αν οι απάντηση στο δεύτερο ερώτημα είναι ότι τα κράτη μέλη μπορούν να αποφασίσουν ποια «αμοιβαία κεφάλαια» εμπίπτουν στην απαλλαγή, τότε κατά ποίο τρόπο οι αρχές της φορολογικής ουδετερότητας της ίσης μεταχειρίσεως και της αποτροπής της στρέβλωσης του ανταγωνισμού επηρεάζουν την άσκηση αυτής της διακριτικής ευχέρειας;
            
         
               4.
            
            
               Έχει το άρθρο 13Β, στοιχείο δ', σημείο 6 άμεσο αποτέλεσμα;
            
         
      (1)  Έκτη οδηγία του Συμβουλίου 77/388/ΕΟΚ της 17ης Μαΐου 1977 περί εναρμονίσεως των νομοθεσιών των Κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας : ομοιόμορφη φορολογική βάση, (ειδ. έκδ. ;;;;;;;;;;;;;;